Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2352

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 4-16 kredit animációs tervezés, animációs kreatív gyakorlatok, jogi ismeretek, gazdasági-menedzsment és társadalomtudományi ismeretek. 8.2. A szakmai törzsanyag kötelező ismeretkörei: 16-30 kredit animációs film fejlesztése (kreatív folyamatok kezelése az előkészítés, a gyártás és az utómunkálatok során), animációs alkotások gazdasági, jogi és kulturális környezete, animációs produkciók és korszerű mediális felületek, kortárs filmművészeti ismeretek, vizuális kommunikáció és médiaismeretek, társadalom- és gazdaságtudományi ismeretek. 8.3. A szakmai törzsanyag kötelezően választható ismeretkörei: 74-100 kredit differenciált szakmai ismeretek: 54-80 kredit animációs rendezői ismeretek, történetfejlesztés, forgatókönyvírás, karakterfejlesztés és -ábrázolás, filmgrafika, filmes látványtervezés (figura és háttér tervezése), hang tervezése (sound design), képes forgatókönyv fejlesztése, színészvezetés, karakterek mozgatása, speciális látványeffektusok alkalmazása és fejlesztése, valós idejű animációk fejlesztése, kompozitálás mestersége, produkciók számítástechnikai szükségletei (alapvető informatikai ismeretek), forgatási-felvételi ismeretek, a filmkészítés technológiai folyamatai, digitális eszközök és használatuk, filmdramaturgia, narratíva, filmelemzés, animációs produkciók dokumentációja, szakmai gyakorlat; diplomamunka: 20 kredit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes